หุ้นสหรัฐฯปิดในแดนลบ
ดัชนีหุ้นดาวโจนส์ ปิดที่ 13,072.33 จุด ลดลง 3.33 จุด ด้านแนสแดค  ปิดที่ 2,945.84 จุด ลดลง 12.25 จุด
31 ก.ค. 2555

ดัชนีหุ้นดาวโจนส์ ปิดที่ 13,072.33 จุด ลดลง 3.33 จุด ด้านแนสแดค  ปิดที่ 2,945.84 จุด ลดลง 12.25 จุด 
ความไม่แน่นอนว่าทั้งอีซีบีและเฟดจะมีมาตรการกระตุ้นเศรษฐกิจเพิ่มเติมระหว่างการประชุมช่วงกลางสัปดาห์ ประกอบกับความคาดหมายว่าข้อมูลตลาดแรงงานประจำเดือนกรกฎาคมของสหรัฐฯ จะยังคงอ่อนแอ ได้ฉุดให้วอลล์สตรีทวานนี้(31) ปิดตัวในแดนลบ
ดัชนีหุ้นดาวโจนส์ ลดลง 3.33 จุด (0.03 เปอร์เซ็นต์) ปิดที่ 13,072.33 จุด แนสแดค ลดลง 12.25 จุด (0.41 เปอร์เซ็นต์) ปิดที่ 2,945.84 จุด เอสแอนด์พี ลดลง 0.69 จุด (0.05 เปอร์เซ็นต์) ปิดที่ 1,385.28 จุด 
ราคาน้ำมันวานนี้  ปิดในกรอบแคบๆ หลังตลาดรอผลการประชุมของธนาคารกลางสหรัฐฯและธนาคารกลางยุโรปช่วงกลางสัปดาห์นี้
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 35 เซนต์ ปิดที่ 89.78 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 27 เซนต์ ปิดที่ 106.20 ดอลลาร์ต่อบาร์เรล